Charlotte S.H. Jensen døde her i sommers 2019.
I det danske wiki-miljø kendte vi hende som en aktiv kvinde der havde forbindelser til
flere kulturinstitutioner og var god til at formidle kontakt til hobbyfolk der var interesseret i kultur. 
I en række tilfælde nød vi godt af hendes evner til at virke i krydsfeltet mellem kulturinstitutioner og amatører og det blev til flere arrangementer med wikipedianere: I 2008 til et fotoarrangement på Brede Værk hvor vi fik speciel adgang til hovedhuset og en arbejderbolig. I 2013 havde vi et skrivemaraton på Rigsarkivet. Her tog Villy Fink Isaksen flere fotografier og hvor der i et par af dem fra Læsesalen kan skimtes Charlotte.
Fotodage på Tøjhuset i 2015 og flere på Nationalmuseet var også blandt arrangementerne hvor Charlotte var central.
Ved den danske Wikipedias 10-årsjubilæum var Charlotte den der hjalp os med at få det arrangeret på Nationalmuseet og
også til Wikimedia Danmarks Wikidag i 2018 var hun den der gjorde at vi kunne benytte det nyoprettede STORM20 makerspace.
Vi benyttede også dette sted til WikiWednesday via Charlotte.
Jeg erindrer aldrig at have fået et nej fra Charlotte.
Hun var åben, imødekommende, omstillingsparat og havde stor viden om folkeminder og kulturhistorie.
Charlotte tog selv fotografier og uploadede dem til Flickr på under en fri licens og flere er nu oploadet til Wikimedia Commons .
Siden Charlottes for tidlige bortgang er der oprettet en Wikipedia-artikel om hende hvor indledningen karakteriserer hende meget passende
som "en dansk foregangskvinde inden for digital tilgængeliggørelse af kulturarv".
Må vi fortsætte i det spor hun lagde ud.
